Dunavecse Város Önkormányzata Pénzügyi, Ügyrendi, Humán és Városgazdálkodási Bizottsága

187-10/2025.

JEGYZŐKÖNYV

Készült a bizottság 2025. december 16-án /14,00-14,55 / megtartott üléséről

Az ülés helye: Városháza ülésterme
Jelen vannak:

Molnár Gyula képviselő, a bizottság elnöke, Sándor Zsombor képviselő, a bizottság elnökhelyettese, Aranyi János Gábor képviselő, a bizottság elnökhelyettese, Dallos Erika képviselő, a bizottság tagja, Mohácsi-Dér Gabriella képviselő, a bizottság tagja és Tóth József a bizottság nem képviselő tagja (6 fő)
Tanácskozási joggal jelen vannak:

Vörös Sándor polgármester, Nagy Erzsébet jegyző, Ginál Róbert gazdálkodási csoportvezető, Horváth-Gallai Eszter igazgató (Vikár Béla Művelődési Ház), Aranyi Ágota intézményvezető (Vikár Béla Könyvtár), Gugyella Mariann óvodaigazgató, Liptai-Kölesdi Ágnes bölcsődevezető (Dr. Kolozs Gergely „Tipegő” Bölcsőde) dr. Pándi Ottó intézményvezető (dr. Kolozs Gergely Kistérségi Egészségügyi Centrum)
Jegyzőkönyvvezető: Marticsné Molnár Szilvia

Molnár Gyula képviselő, a bizottság elnöke
Köszöntöm a megjelenteket, megállapítom, hogy a bizottsági ülés határozatképes. A mai ülés jegyzőkönyvét Mohácsi-Dér Gabriella fogja aláírni. Javasolta, hogy a 2025. december 16-i testületi ülés elé kerülő alábbi napirendi pontokat tárgyalja meg és véleményezze a bizottság.

Elnök úr megkérdezi a bizottság tagjaitól, hogy ki ért egyet a napirendi pontokkal?

A bizottság tagjai 6 igen szavazattal, ellenszavazat nélkül az alábbi határozatot hozták:

155/2025. (XI. 18.) normatív 
Napirend elfogadása

(2025. november 18.)











H a t á r o z a t a
I. 2.) Az önkormányzat 2026. évi munkatervének ismertetése és elfogadása
II. 3./ Javaslat az önkormányzat tulajdonában lévő lakások és helyiségek
                             bérletéről és elidegenítéséről szóló rendelet módosítása
III. 4.)  Javaslat a vásár és piactartás rendjéről szóló rendelet módosítására
IV. 5.) Nem lakás céljára szolgáló helyiségek bérleti díjai, önkormányzati

                             Intézmények terembérleti díjainak módosítása
V. 6.) Javaslat a Helyi Esélyegyenlőségi Program felülvizsgálatára

VI. 7.) TOP Plusz-3.1.3-23-BK1-2024-00030 „Humán fejlesztések

      Dunavecse és Apostag településeken” című pályázat beérkezett

      árajánlatairól döntés

VII. 8.) Versenyképes Járások II. üteméhez árajánlatok kérése

VIII. 9.)  Fogászati szakrendelés rezsiköltségének támogatása 

IX. 10.) Gyermekorvosi feladatellátási szerződés hosszabbítása I. sz. háziorvosi 
                             körzet tartós helyettesítése

            X.    11.)  Essősy Béláné kérelmével kapcsolatos telekhatár rendezés miatti

                            Településterv módosítás

A napirendi pontok elfogadása után megkezdődött azok egyenkénti tárgyalása.

I. Napirend:
      2.) Az önkormányzat 2026. évi munkatervének ismertetése és elfogadása
                 Előterjesztő: Vörös Sándor polgármester
                 Előterjesztésért felelős: Nagy Erzsébet
                Témafelelős: Molnár Gyula képviselő
Molnár Gyula képviselő, a bizottság elnöke
Javaslom az önkormányzat 2026. évi munkatervének elfogadását. A munkatervet időben megkaptuk, véleményt, javaslatot és észrevételt is tehettünk hozzá. Én a magam részéről javaslom elfogadni a munkatervet, viszont kérem, hogy a munkaterv végén a dátumokat írjátok át 2027. évre.  

Molnár Gyula képviselő, a bizottság elnöke

Megkérdezem a bizottság tagjaitól, hogy van-e valakinek észrevétele, kérdése, javaslata?

A bizottság tagjai részéről kérdés, észrevétel, javaslat nem volt. 

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet azzal, hogy javasoljuk elfogadni az Önkormányzat 2026. évi munkatervét az elhangzott javításokkal?

A bizottság tagjai 6 igen szavazattal, ellenszavazat nélkül az alábbi határozatot hozták:

156/2025. (XII.16.) normatív
Dunavecse Város Önkormányzat

Képviselő-testületének 2026. évi munkaterve











H a t á r o z a t a
1./ A Pénzügyi, Ügyrendi, Humán és Városgazdálkodási Bizottság megtárgyalta az önkormányzat 2026. évi Munkatervét a 2026. november 17.ülés 4. napirendjében valamint a 2026. december 15. ülés 2. és 3. napirendjében szereplő dátum 2027. évre történő javításával javasolja elfogadni. 

2./ Ezen határozatról értesül:

- Molnár Gyula képviselő, a bizottság elnöke

II. Napirend:
      3./ Javaslat az önkormányzat tulajdonában lévő lakások és helyiségek

                 bérletéről és elidegenítéséről szóló rendelet módosítása

                 Előterjesztő: Vörös Sándor polgármester

                 Előterjesztésért felelős: Nagy Erzsébet jegyző

                 Témafelelős: Molnár Gyula képviselő
Molnár Gyula képviselő, a bizottság elnöke
Az önkormányzati által alkalmazott lakásbérleti díjak felülvizsgálatra kerültek. A díjak múlt év során kerültek módosításra, inflációkövető emelés javasolt. A szociális bérlőknél ez nem jelent fizetési nehézséget, mivel ők lakásfenntartási támogatásban részesülnek, és annak összegéből kerül jóváírásra a bérleti díj. Az összegek a koncepcióban már szerepeltek. Javaslom a rendelet tervezet elfogadását.
Tóth József a bizottság tagja

Nagyon keveslem azt az összeget, amit a bérlők fizetnek, akik a szolgáltatóház fölött laknak. 
Sándor Zsombor képviselő, a bizottság elnökhelyettese

Azt kell eldönteni, hogy nekünk mi a fontos. Az, hogy legyenek pedagógusaink vagy, hogy több legyen a bevételünk.

Vörös Sándor polgármester

Kérdésem, hogy a református egyház kér-e pénzt a pedagógusaitól, akik szolgálati lakásban laknak?

Sándor Zsombor képviselő, a bizottság elnökhelyettese

Igen, de minimális összegért lakhatnak a lakásban. 

Aranyi János Gábor képviselő, a bizottság elnökhelyettese

Én öt évben maximalizálnám azt az időt, amíg önkormányzati lakásban lakhat valaki. 

Nagy Erzsébet jegyző

A bérleti jogviszony nem határozatlan időre szól, 2-3 évente felül van vizsgálva. 

Vörös Sándor polgármester

A lakáskérdés a pedagógusok számára nagyon fontos, mert ha nem kap, akkor keres más településen munkát, ott, ahol kap szolgálati lakást. 
Sándor Zsombor képviselő, a bizottság elnökhelyettese

Ez meg tudom erősíteni, mert ha tudunk a pedagógus részére lakást biztosítani, akkor szívesen jön dolgozni. 

Megkérdezem a bizottság tagjaitól, hogy van-e valakinek kérdése a napirenddel kapcsolatban?

A bizottság tagjai részéről kérdés nem merült fel. 

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a rendelet tervezet elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

157/2025. (XII. 16.)
Javaslat az önkormányzat tulajdonában lévő lakások

és helyiségek bérletéről és elidegenítéséről szóló rendelet

módosítására































H a t á r o z a t a
 1./ A Pénzügyi, Ügyrendi és Városgazdálkodási Bizottság megtárgyalta az Önkormányzat tulajdonában lévő lakások és helyiségek bérletéről és elidegenítéséről szóló rendeletmódosításáról szóló tervezetet és azt elfogadásra javasolja.

2./  Ezen határozatról értesül:

- Molnár Gyula képviselő, a bizottság elnöke
III. Napirend:
       4.)  Javaslat a vásár és piactartás rendjéről szóló rendelet módosítására

             Előterjesztő: Vörös Sándor polgármester

             Előterjesztésért felelős: Nagy Erzsébet jegyző
             Témafelelős: Molnár Gyula képviselő
Molnár Gyula képviselő, a bizottság elnöke
A vásár és piactartás rendjéről szóló rendelet tervezetet mindenki megkapta, a díjtételek a koncepcióban már szerepeltek. Javaslom elfogadni a rendelet tervezetet.  
Megkérdezem a bizottság tagjaitól, hogy van-e valakinek kérdése a napirenddel kapcsolatban?

A bizottság tagjai részéről kérdés nem merült fel. 

Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet a vásár és piactartás rendjéről szóló rendelet módosításával?

A bizottság tagjai 6 igen szavazattal, ellenszavazat nélkül az alábbi határozatot hozták:

158/2025. (XII. 16.)
Vásár és piactartás rendjéről szóló
rendelet módosítása






















H a t á r o z a t a
1./ A Pénzügyi, Ügyrendi, Humán és Városgazdálkodási Bizottság megtárgyalta „Javaslat a vásár és piactartás rendjéről szóló rendelet módosítására” című napirendet és úgy határoz, hogy javasolja a rendelet tervezet elfogadását a képviselő-testület számára. 
2./ Ezen határozatról értesül:

- Molnár Gyula képviselő, a bizottság elnöke
IV. Napirend:
       5.) Nem lakás céljára szolgáló helyiségek bérleti díjai, önkormányzati

            Intézmények terembérleti díjainak módosítása

            Előterjesztő: Vörös Sándor polgármester

            Előterjesztésért felelős: Nagy Erzsébet jegyző             

           Témafelelős: Molnár Gyula képviselő
Molnár Gyula képviselő, a bizottság elnöke

Mindenki megkapta a nem lakás céljára szolgáló helyiségek bérleti díjai, önkormányzati intézmények terembérleti díjairól szóló határozati javaslatot. Ebben a díjak 10 %-kal lettek módosítva, ahogy a koncepció is tartalmazza. Javaslom a határozati javaslat elfogadását.

Tóth József a bizottság tagja

A garázs bérleti díja nagyon alacsony.

Vörös Sándor polgármester

A jövő évben a garázsok tetejét várhatóan felújítjuk, hogy ne ázzon be. Több garázs nincs kiadva a rossz állapota miatt.
Aranyi János Gábor képviselő, a bizottság elnökhelyettese

Javaslom, hogy újítsuk fel a garázsok tetejét és jövőre emeljük meg a bérleti díjat.

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 5 igen szavazattal, 1 nem szavazattal az alábbi határozatot hozták:

159/2025. (XII. 16.)
Nem lakás céljára szolgáló helyiségek

bérleti díjai, önkormányzati intézmények

terembérleti díjai










H a t á r o z a t a











1./ A Pénzügyi, Ügyrendi, Humán és Városgazdálkodási Bizottság megtárgyalta Vörös Sándor polgármester „Nem lakás céljára szolgáló helyiségek bérleti díjai, önkormányzati intézmények terembérleti díjai felülvizsgálata” című előterjesztést és az alábbi határozatot javasolja elfogadni.

2./ A bizottság az önkormányzat tulajdonában álló nem lakás céljára szolgáló helyiségek, valamint az önkormányzati intézmények terembérleti díjait 2026. február 1-jétől az alábbiak szerint állapítja meg:

garázs






       3.500 Ft/hó + ÁFA

üzlet és egyéb helyiségbérlet


                 17.600 Ft/m²/év

Polgármesteri Hivatal
 (új szárny, iroda)

       2.500 Ft/m2/Hó

Sportcsarnok, sport céllal (nagyterem)                             5.500 Ft/óra

Sportcsarnok, galéria                                                        2.000 Ft/óra

Könyvtár termei                                                                  350 Ft/óra

Művelődési Ház termei:

	Terem
	Alapt. m2

	Lakodalom, családi rendezvény
	Vállalkozók,
vállalatok

	Nagyterem
	159,3
	2500 Ft/óra
	6000 Ft/óra

	Színpad
	60 (74)
	 880 Ft/óra
	2200 Ft/óra

	Előadóterem
	72.2
	 1200 Ft/óra
	2800 Ft/óra

	Vikár terem
	49.6
	 800 Ft/óra
	2000 Ft/óra

	Előtér
	76.1
	 1300 Ft/óra
	2900 Ft/óra

	Folyosó
	77
	 1100 Ft/óra
	2640 Ft/óra

	Öltöző
	21
	 385 Ft/óra
	770 Ft/óra

	Büfé
	15.3
	 250 Ft/óra
	750 Ft/óra


- Művelődési Ház egész épületére lakodalom, csal. rend.:824 m2
7.200 Ft/óra,

- A Művelődési Ház egésze épülete családi rendezvények esetén maximum: 110.000,- forint/alkalom

- Művelődési Ház egész épületére üzleti, vállalati: 824 m2


  24.000 Ft/óra,

3./ A bizottság továbbá úgy határoz, hogy 2026. február 1. napjától a művelődési ház „régi” székeit 220 forint/db/alkalom bérleti díjért és a „régi” asztalait 440 forint/db/alkalom bérleti díjért javasolja kiadni.  

4./ Ezen határozatról értesül:

- Molnár Gyula képviselő, a bizottság elnöke

V. Napirend:
     6.) Javaslat a Helyi Esélyegyenlőségi Program felülvizsgálatára

          Előterjesztő: Vörös Sándor polgármester
          Előterjesztésért felelős: Horváth-Gallai Eszter
         Témafelelős: Sándor Zsombor képviselő
Molnár Gyula képviselő, a bizottság elnöke

Felkérem a napirend témafelelősét a napirend ismertetésére.

Sándor Zsombor képviselő, a bizottság elnökhelyettese
Mindenki megkapta a Helyi Esélyegyenlőségi Program felülvizsgálatát.
Vörös Sándor polgármester úr
A dokumentum megléte előfeltétele, hogy pályázaton tudjunk indulni. 

Sándor Zsombor képviselő, a bizottság elnökhelyettese
Az a kérdésem, hogy a nyolcadik osztályos tanulók létszáma miért nem szerepel benne?

Horváth-Gallai Eszter igazgató

2022-ig küldtek indikációs adatokat, ezért azokkal az adatokkal tudunk dolgozni. 

Sándor Zsombor képviselő, a bizottság elnökhelyettese
Az említett adatokat helyben meg tudtuk volna adni. 

Horváth-Gallai Eszter igazgató

A létszámadatokat be tudjuk írni utólag is. Egyébként csak felülvizsgálni szükséges, a felületen van egy intézkedési terv, ott kellett meghosszabbítani az időtartamot. 2028-ban kell egy nagy felülvizsgálatot tenni. 
Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet a Helyi Esélyegyenlőségi Program elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

160/2025. (XI. 18.) normatív
Javaslat a Helyi Esélyegyenlőségi
Program felülvizsgálatára









H a t á r o z a t a
1./ A Pénzügyi, Ügyrendi, Humán és Városgazdálkodási Bizottság megtárgyalta a Javaslat a Helyi Esélyegyenlőségi Program felülvizsgálatára szóló előterjesztést azt elfogadásra javasolja a képviselő-testület számára.
2./ Ezen határozatról értesül:

- Sándor Zsombor képviselő, a bizottság elnökhelyettese
VI. Napirend:
       7.) TOP Plusz-3.1.3-23-BK1-2024-00030 „Humán fejlesztések

            Dunavecse és Apostag településeken” című pályázat beérkezett

            árajánlatairól döntés

            Előterjesztő: Vörös Sándor polgármester
            Előterjesztésért felelős: Ginál Róbert gazdálkodási csop.vezető
           Témafelelős: Molnár Gyula képviselő
Molnár Gyula képviselő, a bizottság elnöke

A Humán fejlesztések Dunavecse és Apostag településeken című TOP_Plusz-3.1.3-23-BK1-2024-00030 azonosító számú pályázat keretében egészségfejlesztési egészségügyi prevenciós program szervezése feladatok ellátására jogosult. A pályázat során, a rendezvények megszervezésére ajánlatkérés került megküldésre 4 rendezvényszervező cég felé. Az ajánlattételi határidő: 2025. december 16. 10 óra volt. Az ajánlattételi határidőre mind a négy rendezvényszervező érvényes ajánlatot küldött a következő témákban: óvodások részére játékos készségfejlesztő foglalkozás 8 alkalommal, a ráfordítható összeg 3,2 millió forint. Egészségfejlesztési és egészségügyi prevenciós program 8 alkalommal, a ráfordítható összeg 7 millió forint. A beérkezett ajánlatok közül az óvodai készségfejlesztő foglakozásra a Pier System Kft. adta a legkedvezőbb ajánlatot bruttó 3.195.320 Ft összegben. Az egészségfejlesztési és egészségügyi prevenciós programra a legkedvezőbb ajánlatot a Pier System Kft. adta 6.999.984 Ft összegben. 

Vörös Sándor polgármester

Pár gondolatot szeretnék mondani a pályázatról. Ez a pályázatunk volt, az, ami 1 év csúszással indult el. Ráadásul ez volt az a pályázat, ahol a kezdést követően azt az információt kaptuk a Széchenyi Programirodától, hogy klasszikus rendezvények nem elszámolhatók a rendezvény terhére. Ez azért érdekes, mert a pályázat 60-70 %-a programokra volt írva. Három nagy programcsomag van: egészségmegőrző programok, óvodásoknak készségfejlesztő programok és 2 évre vonatkozóan az önkormányzati nagy rendezvények fellépőinek, hangosításának a finanszírozása. Azzal is szembesülnünk kellett, hogy nagyon szigorúan veszik a  kapott célcsoportok alapján annak a beazonosítását. A célcsoport egyértelműen a kisgyerekek, a nyugdíjas korúak, a nők és a romák. Ebből a körből kimaradtak a 18-65 év közötti férfiak. Kerestük a kiutat, hogy hogyan tudnánk feloldani azt, hogy rendezvényt nem lehet tartani, de mégis rendezvényt tartunk. Továbbá, hogy megfeleljen minden kritériumnak. Erre kidolgoztunk kettő programcsomagot, a nagynak még nem álltunk neki. Gyakorlatilag nem programok vannak azonosítva, hanem probléma körök. Ezt a 8 programot, mint a kettőre kidolgoztuk, megfuttattuk a megyei önkormányzat szakértőinél és a Széchenyi Programirodánál is és úgy látszik, hogy ez a kiírási forma már megfelel annak, hogy be tudjuk szerezni az előadókat. Az árajánlatkérőt 5 vállalkozásnak küldtük ki. Szerettük volna a korábbi EFOP-os pályázatba bejáratott kapcsolatokat feleveníteni és tőlük is ajánlatot kérni, tárgyaltunk is a cég képviselőjével, de ajánlatot nem adtak. Mind a három vonatkozásában olyan cégekről van szó, akiket a konzorciumi partnerünk már foglalkoztatott. Javaslom, hogy a beérkezett ajánlatok közül válasszuk ki azt a kettőt, akivel szerződést fogunk kötni. A nagy programcsomaggal pedig januárban vagy februárban jövünk. Nagyon sok önkormányzat visszaadta ezt a projektet, mert teljesíthetetlennek találta. 
Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet azzal, hogy a Pier System Kft. óvodai készségfejlesztő foglalkozásra adott ajánlatát fogadjuk el 6.999.984 Ft összegben?
A bizottság tagjai 6 igen szavazattal, ellenszavazat nélkül az alábbi határozatot hozták:

161/2025. (XII. 16.)
Óvodai készségfejlesztő foglalkozás

(TOP​_PLUSZ-3.1.3-23-BK1-2024-00030

Egészségfejlesztési és egészségügyi prevenciós 

program)











H a t á r o z a t a
1./ A Pénzügyi, Ügyrendi, Humán és Városgazdálkodási Bizottság úgy határoz, hogy „Humán fejlesztések Dunavecse és Apostag településeken” című TOP_PLUSZ-3.1.3-23-BK1-2024-00030 azonosító számú pályázat keretében egészségfejlesztési egészségügyi prevenciós program szervezési feladatokra – Óvodások részére játékos készségfejlesztő foglalkozásra - beérkezett ajánlatot tevők közül a Pier System Kft. ajánlatát javasolja elfogadni bruttó 3.195.320 Ft összegben.

2./ Ezen határozatról értesül:

- Molnár Gyula elnök

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet azzal, hogy a Pier System Kft. egészségfejlesztési és egészségügyi prevenciós programra adott ajánlatát fogadjuk el 6.999.984 Ft összegben?

A bizottság tagjai 6 igen szavazattal, ellenszavazat nélkül az alábbi határozatot hozták:

162/2025. (XII. 16.)
Egészségfejlesztési és egészségügyi

prevenciós program

(TOP​_PLUSZ-3.1.3-23-BK1-2024-00030

Egészségfejlesztési és egészségügyi prevenciós 

program)











H a t á r o z a t a
1./ A Pénzügyi, Ügyrendi, Humán és Városgazdálkodási Bizottság úgy határoz, hogy „Humán fejlesztések Dunavecse és Apostag településeken” című TOP_PLUSZ-3.1.3-23-BK1-2024-00030 azonosító számú pályázat keretében egészségfejlesztési egészségügyi prevenciós program szervezési feladatokra – Egészségfejlesztési és egészségügyi prevenciós program  szervezésére - beérkezett ajánlatot tevők közül a Pier System Kft. ajánlatát javasolja elfogadni bruttó 6.999.984 Ft összegben.

2./ Ezen határozatról értesül:

- Molnár Gyula elnök

VII. Napirend:
         8.) Versenyképes Járások II. üteméhez árajánlatok kérése

               Előterjesztő: Vörös Sándor polgármester
               Előterjesztésért felelős: Ginál Róbert gazdálkodási csop.vezető

              Témafelelős: Molnár Gyula képviselő
Molnár Gyula képviselő, a bizottság elnöke

A Versenyképes Járások II. ütemében a fogászati kezelőegység és a Fő út 24. sz. alatti társasház tetőszerkezetének cseréje. A tető felújítási munkát egy eljárás keretében szeretnénk versenyeztetni az előterjesztés szerint. Három lehetséges vállalkozót feltüntetésre került az ajánlat kiküldéséhez. Tavasszal egy fogászati kezelőegység beszerzése megtörtént, viszont szükséges a fogászati ellátás zavartalan működése érdekében még egy kezelőegység beszerzése. A Versenyképes Járások 2. ütemének keretében megpályáztuk az eszköz beszerzését. A versenyeztetés indításához szükséges legalább három fogászati kezelőegység forgalmazásában, értékesítésében jártas lehetséges ajánlattevő kiválasztása, akik részére megküldésre kerül az ajánlati felhívás. Az előterjesztés tartalmazza a javasolt vállalkozásokat. 
Vörös Sándor polgármester

Szeretnék kiegészítést tenni, mert nem teljeskörű az anyag, amit kaptatok. A VJP pályázat 2. ütemét beadtuk, erről döntöttünk is. Ebben a pályázatba van a tetőjavítás, a fogászati kezelőegység valamint a korábban Magyar Falu Programban beadott, könyvtár mögötti utca szakaszok. Célszerű lenne ezeket az árajánlatkérőket kiküldeni, azért, hogy a januári testületi ülésen akár dönteni is tudjunk róla. Kétféle képpen tudunk dönteni: véglegesen, illetve feltételesen. Ez azt jelenti, hogy ha addig nem kapjuk meg a VJP 2. –vel kapcsolatos döntést, akkor lehet olyan döntést hoznunk, hogy kiválasztjuk a nyertest olyan feltétellel, hogy a szerződése csak abban az esetben lép életbe, ha a támogatói döntést megérkezik. Ha lesz januárban döntés, akkor végleges döntést hozunk, ha nem akkor feltételes döntést hozunk. 
Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet azzal, hogy az előterjesztésben szereplő árajánlat – tetőfelújítás - kiküldésre kerüljön a megjelölt három vállalkozás részére?
A bizottság tagjai 6 igen szavazattal, ellenszavazat nélkül az alábbi határozatot hozták:

163/2025. (XII. 16.)
Fő út 24. társasház tetőszerkezetének

felújítása (Versenyképes járások 2. ütem)











H a t á r o z a t a

1./ A Pénzügyi, Ügyrendi, Humán és Városgazdálkodási Bizottság úgy határoz, hogy a Versenyképes Járások 2. ütemében szereplő Dunavecse, Fő út 24. sz. alatti társasház tetőfelújításához javasol árajánlatokat bekérni az előterjesztésben szereplő árajánlat alapján.
2./ A bizottság javasolja felkérni Ginál Róbert gazdálkodási csoportvezetőt, hogy Valaczka Csaba, Béres Ferenc és Malek Dániel egyéni vállalkozó részére kerüljön kiküldésre az árajánlat.

3./ Ezen határozatról értesül:

- Molnár Gyula képviselő, a bizottság elnöke

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet azzal, hogy az előterjesztésben szereplő árajánlat – fogászati kezelőegység - kiküldésre kerüljön a megjelölt három vállalkozás részére?

A bizottság tagjai 6 igen szavazattal, ellenszavazat nélkül az alábbi határozatot hozták:

164/2025. (XII. 16.)
Fogászati kezelőegység

beszerzése

 (Versenyképes járások 2. ütem)











H a t á r o z a t a

1./ A Pénzügyi, Ügyrendi, Humán és Városgazdálkodási Bizottság úgy határoz, hogy a Versenyképes Járások 2. ütemében szereplő fogászati kezelőegység beszerzésére javasol árajánlatokat bekérni az előterjesztésben szereplő árajánlat alapján.

2./ A bizottság javasolja felkérni Ginál Róbert gazdálkodási csoportvezetőt, hogy Dankó István, Zamina Dent Kft., Milniad Hungary Kft. részére kerüljön kiküldésre az árajánlat.

3./ Ezen határozatról értesül:

- Molnár Gyula képviselő, a bizottság elnöke

Vörös Sándor polgármester

A VJP 2-ben szerepel még három utcarész felújítása. Javaslom, hogy három utca felújítása vonatkozásában a közbeszerzési eljárás lebonyolítására kiválasztásra kerülő vállalkozást megbízzuk, hogy minimum három vállalkozás részére kerüljön kiküldésre az anyag.

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet azzal, hogy az utcák vonatkozásában javasoljuk a Polgármester úr által elmondottakat?

A bizottság tagjai 6 igen szavazattal, ellenszavazat nélkül az alábbi határozatot hozták:

165/2025. (XII. 16.)
Utcák felújítása

(Versenyképes Járások Program 2.)










H a t á r o z a t a

1./ A Pénzügyi, Ügyrendi, Humán és Városgazdálkodási Bizottság úgy határoz, a Versenyképes Járások Program 2.-ben szereplő utcarészek felújítása (Dagály utca (600,650, 687 hrsz.) Alkony utca (668 hrsz) és Bethlen G. utca (638 hrsz) vonatkozásában a közbeszerzési eljárás lebonyolítására kiválasztásra kerülő vállalkozást javasolja megbízni, hogy küldje ki a közbeszerzési dokumentációt minimum az alábbi vállalkozások részére: Soltút Kft., Orosházi-Soós Kft., Alap-Ép Kft., Zafír Kft.

2./ Ezen határozatról értesül:

- Molnár Gyula képviselő, a bizottság elnöke

VIII. Napirend:
          9.)  Fogászati szakrendelés rezsiköltségének támogatása 

                Előterjesztő: Vörös Sándor polgármester
                Előterjesztésért felelős: Zavaczki Renáta ügyvezető
                Témafelelős: Molnár Gyula képviselő
Molnár Gyula képviselő, a bizottság elnöke

A RenDoDentál Kft. ügyvezető kérelemmel fordult az Önkormányzathoz, miszerint a fogászati körzet havi rezsi számlája 117.479 Ft, mely nagyságát magasnak érzi az országos átlaghoz képest. Más településeken 30-40 ezer forint között mozog, illetve van ahol az önkormányzat teljes mértékben átvállalja. A szakrendelőtől írásban kért kimutatást a fogyasztásról. Az ügyvezető kéri, hogy a rezsiköltséget 50 % vállalja át az önkormányzat. 
Kérlek, mondjátok el véleményeteket. 

Vörös Sándor polgármester

Annyi kiegészítést tennék hozzá, hogy megkérdeztem Szalkszentmártontól és Tasstól is, ők nulla forintot kérnek. Valamennyi rezsidíjat jogosnak tartanék, hogy fizessenek. Ha nem csökkentünk, nem tudom, hogy lesz-e ránk nézve valami következménye. A szalki rendelőbe is ők járnak már tudjuk, jelenleg hetente 1-2 napot dolgoznak ott. Ezt akár meg is lehet fordítani. Az ottani rendelő is alkalmas arra, hogy ezt a betegforgalmat elássa. Ezt mérlegelnünk kell, hogy engedünk-e a kérésnek. Én azt látom, hogy maga a rendelés reggeltől késő estig tart, tele van a rendelő ellátásra váróval. Az biztos, hogy nagyon nagy betegforgalmat produkál a fogászat. 
Aranyi János Gábor képviselő, a bizottság elnökhelyettese

Nekem furcsa, hogy mindig vannak kérései. Egyet vegyünk tudomásul, hogy ez egy vállalkozás, ha neki elengedjük a fizetendő felét, akkor másnak is el kell, hogy engedjük. 

Dr. Pándi Ottó intézményvezető

Annyit hozzáfűznék, hogy a rezsiköltség nem fedezi az orvosszobának, illetve a tárolónak a használatát. Ötven négyzetméter, ami kizárólag a rendelőé, de rendszeresen ott alszanak az orvosok. 

Vörös Sándor polgármester

Az ügyvezető kérte, hogy had nézze meg, hogy neki mennyi a tényleges áram, gáz, stb. fogyasztása. 

Aranyi János Gábor képviselő, a bizottság elnökhelyettese

Ezt nem tartom jogosnak, mert vállalkozásról van szó, ez piaci áron működik. 
Vörös Sándor polgármester

A magánrendelés után pluszba még fizetnek 40 ezer forintot.

Tóth József a bizottság tagja

Tulajdonképpen most ennek az árát akarják vissza. 

Aranyi János Gábor képviselő, a bizottság elnökhelyettese

Kérjünk tőle egy kimutatást, hogy neki mekkora betegszáma van.

Dr. Pándi Ottó intézményvezető

Egy szolgáltató van, aki bérleti díjat fizet, az a hallásvizsgálat. Ő havi 100 ezer forintot fizet és heti négy óráért. 

Tóth József a bizottság tagja

Ennyi erővel jöhet a többi orvos is a kéréssel. 

Aranyi János Gábor képviselő, a bizottság elnökhelyettese

Miért emelnénk ki? Mivel különb ez a vállalkozás?

Vörös Sándor polgármester

Az a baj, hogy az ÁNTSZ azzal nem foglalkozik, hogy nem tudunk a praxisba tenni orvost, viszont kiküldi, hogy megbüntetlek. Nem azt mondom, hogy mentesítsük a teljes rezsiköltség alól.
Tóth József a bizottság tagja

Kicsit az az érzésem, mint az orvosi ügyeletnél, hogy ott sem tudtál a végén annyit fizetni, amennyi elég lenne az orvosi ügyeletnek óránként. 
Vörös Sándor polgármester

Hasonlót éltünk át a háziorvos helyettesítéssel kapcsolatban, helyettesítési díj annyi lett volna, hogy nem hogy a támogatást nem fedte volna be, hozzá is kellett volna tenni és még az ápolónő bére nem volt benne. 
Tóth József a bizottság tagja

Én kicsit visszaélésnek gondolom, mert nincs másik. A hallásvizsgálatért kifizeti a heti négy óráért a 100 ezer forintot, a fogászatért, ahol több mint 8 órát vannak naponta, sokallja a 117 eFt-ot. Egy nap alatt többet van itt, mint a hallásvizsgálaton dolgozó egész hónapban. 

Vörös Sándor polgármester

A gazdasági vezetőtől vagy a Jegyzőtől kérdezem, hogy azt meg lehet-e tudni, hogy a mi általunk leszerződött praxis után mennyi finanszírozást kap a cég?

Ginál Róbert gazdálkodási csoportvezető

A praxis elején mi voltunk a szerződő fél, akkor mi számláztunk tovább, azt meg tudjuk nézni. 

Nagy Erzsébet jegyző

Akkor csak fél praxis volt.

Aranyi János Gábor képviselő, a bizottság elnökhelyettese

Én értem a problémát, ezért javaslom, hogy 20 %-kot engedjünk el belőle. 

Vörös Sándor polgármester

Jelezzük irányukba, hogy amennyiben a 2. fogászati szék beépítésre kerül és növekszik a magánrendelése óraszáma, akkor a 40 ezer forintot felül fogjuk vizsgálni. 

Molnár Gyula képviselő, a bizottság elnöke

Megkérdezem a bizottság tagjaitól, hogy ki ért egyet az elhangzott javaslattal?

A bizottság tagjai 6 igen szavazattal, ellenszavazat nélkül az alábbi határozatot hozták:

166/2025. (XII. 16.)
Fogászati szakrendelés rezsiköltségének támogatása










H a t á r o z a t a
1./ A Pénzügyi, Ügyrendi, Humán és Városgazdálkodási Bizottság megtárgyalta a RenDoDentál Kft. „fogászati szakrendelés rezsiköltségének támogatása” –ról szóló beadványát és úgy határoz, hogy a rezsiköltség 20 %-át, azaz 23.496 Ft-ot javasolja átvállalni 2026. január 1. napjától.

2./ A bizottság továbbá javasolja, hogy amennyiben a 2. fogászati kezelőegység beüzemelése megtörténik, úgy a magánrendelés bérleti díja felülvizsgálatra kerüljön.

3./ Ezen határozatról értestül:

- Molnár Gyula képviselő, a bizottság elnöke

IX. Napirend:
     10. Gyermekorvosi feladatellátási szerződés hosszabbítása I. sz. háziorvosi 

           körzet tartós helyettesítése

            Előterjesztő: Vörös Sándor polgármester
            Előterjesztésért felelős: Nagy Erzsébet jegyző
            Tárgyalja: P.Ü.H.V. Bizottság 

            Témafelelős: Sándor Zsombor képviselő
Molnár Gyula képviselő, a bizottság elnöke
Felkérem a napirend témafelelősét, hogy ismertesse a napirendet.

Sándor Zsombor képviselő, a bizottság elnökhelyettese

Balázs doktornő nyár folyamán írásban jelezte, hogy feladatellátási szerződését felmondja. Sajnos nem sikerült helyettest találni, ezért a doktornő kettő hónappal meghosszabbítja a felmondási idejét. Javaslom a határozati javaslat elfogadását.
Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

167/2025. (XII. 16.)
Gyermekorvosi feladatellátási

szerződés hosszabbítása










H a t á r o z a t a

1./ A Pénzügyi, Ügyrendi, Humán és Városgazdálkodási Bizottság úgy határoz, hogy Dr. Balázs Gizella házi gyermekorvosi körzetre kötött feladatellátási szerződésének felmondási idejének 2 hónappal történő - 2026. február 28. -  meghosszabbításához javasol hozzájárulni.

2./ Ezen határozatról értesül:

- Sándor Zsombor képviselő, a bizottság elnökhelyettese

Nagy Erzsébet jegyző

A Bardócz doktornő praxisát tartós helyettesítéssel tudjuk megoldani, kettő doktor fogja helyettesíteni a Harmos doktor úr és a Hornyák Edit doktornő. Ehhez kérnénk hozzájárulást, hogy heti 10 órában a Vasút utca 1. sz. alatti rendelőben.
Molnár Gyula képviselő, a bizottság elnöke
Megkérdezem a bizottság tagjaitól, hogy ki ért egyet az I. számú felnőtt háziorvosi körzet tartós helyettesítésével?

A bizottság tagjai 6 igen szavazattal, ellenszavazat nélkül az alábbi határozatot hozták:

168/2025. (XII. 16.)
I.számú háziorvosi körzet 

tartós helyettesítése











H a t á r o z a t a

1./ A Pénzügyi, Ügyrendi, Humán és Városgazdálkodási Bizottság úgy határoz, hogy az I. számú felnőtt háziorvosi körzet ellátását tartós helyettesítéssel javasolja megszervezni. Tartós helyettesítésre 2026. január 1-jétől javasolja megbízni dr. Harmos István György és dr. Hornyák Edit orvosokat. 

2./ A bizottság javasolja az előterjesztésben szereplő megbízási szerződéseket jóváhagyni.

3./ Ezen határozatról értesül:

- Sándor Zsombor képviselő, a bizottság elnökhelyettese

X. Napirend:
     Essősy Béláné kérelmével kapcsolatos telekhatár rendezés miatti Településterv

     módosítás

     Előterjesztő: Vörös Sándor polgármester
     Előterjesztésért felelős: Nagy Erzsébet jegyző
     Témafelelős: Aranyi János Gábor képviselő
Molnár Gyula képviselő, a bizottság elnöke
Felkérem a napirend témafelelősét, hogy ismertesse a napirendet.

Aranyi János Gábor képviselő, a P.Ü.H.V. Bizottság elnökhelyettese

Essősy Béláné kérelemmel fordult az Önkormányzathoz, hogy a Fő út 79. sz. alatt található épület egy része a közterületre nyúlik ki. Ezért kezdeményezte a közterület érintett részének a megvásárlását. A közterület nem forgalomképes, ezért az érintett területet ki kell venni a közterületből, amely az új Településterv Helyi Építési Szabályzatával lehetséges. Javaslom a képviselő-testületnek, hogy a kérelmet fogadjuk be és az új Településterv tervezési programjába emeljük be és kérjük fel a tervezőt, hogy a kérelmében foglaltaknak megfelelően tegyen javaslatot a közterületet érintő szabályozási vonal elfogadására. Egyúttal vizsgálja meg, hogy a szomszédos ingatlanok meglévő kerítésének vonalában lehetséges-e a közterület visszaszabályozása. A bizottság javasolja a határozati javaslat elfogadását.

Vörös Sándor polgármester
Mind a három, a szomszédos ingatlanokat is érinti ez a probléma. 
Molnár Gyula képviselő, a bizottság elnöke
Megkérdezem a képviselő-testület tagjaitól, hogy ki ért egyet a határozati javaslat elfogadásával?

A bizottság tagjai 6 igen szavazattal, ellenszavazat nélkül az alábbi határozatot hozták:

169/2025. (XII. 16.)
Essősy Béláné kérelmével kapcsolatos 

telekhatár rendezés miatti Településterv módosítás










H a t á r o z a t a
1./ A Pénzügyi, Ügyrendi, Humán és Városgazdálkodási Bizottság úgy határoz, hogy a Dunavecse, Fő út 79. sz. alatti épület közterületet érintő része miatt az új Településtervben a kialakult állapotnak megfelelően az érintett terület közterületből történő kivonása és építési övezetbe sorolása szükséges. 

2./ A bizottság javasolja felkérni a tervezőt, hogy a kérelemben foglaltaknak figyelembevételével tegyen javaslatot a közterületet érintő szabályozási vonal elfogadására. Egyúttal vizsgálja meg, hogy a szomszédos ingatlanok meglévő kerítésének vonalában lehetséges-e a közterület visszaszabályozása.
3./ A bizottság javasolja továbbá, hogy a szomszédos ingatlanok hasonló irányú kérelmét a fenti hrsz-ú ingatlannal együtt kezelje.

4./ Ezen határozatról értesül:

- Aranyi János Gábor képviselő, a bizottság elnökhelyettese
Nyílt ülés keretében több napirend nem volt, a bizottság elnöke megköszönte a megjelenést a bizottsági tagok munkáját, majd az ülést 1455-kor bezárta.

Kmft.


       Molnár Gyula


                                     Mohácsi-Dér Gabriella
                       Képviselő                                                        
           Képviselő  

                a bizottság elnöke                                                                   a bizottság tagja

